L’obra de teatre ‘Jaleiu’ es representa a la Casa Municipal de Cultura del Port de Sagunt el pròxim divendres
21 d’abril 2021

L’espectacle _Jaleiu_ de la companyia Guillem Albà i la Marabunta es representarà a la Casa Municipal de Cultura del Port de Sagunt el pròxim divendres, 23 d’abril, a les 19.30 hores. La durada de la funció serà de 90 minuts i el preu de les entrades és de 9 euros. La representació està pensada per a tots els públics i l’idioma d’esta serà en valencià. 

  

_Jaleiu_ és un espectacle que convida a una festa d'humor, ritme i diversió, on Guillem Albà, acompanyat dels sis músics de La Marabunta en directe, torna més provocador, més bufó i amb moltes ganes de divertir-se i de divertir els espectadors.

  

Esta comèdia teatral és un homenatge al treball que feia Jango Edwards en la seua època: la potència de la mescla entre el pallasso contemporani i la música en directe. Es tracta de números de pallassos, improvisació  i jugar constantment amb el públic. Els músics toquen diferents estils musicals i actuen amb un únic objectiu: fer que la gent riga i s’oblide dels problemes del dia a dia. Una eixida per a desconnectar de tot. Eixir del teatre amb més energia i amb més ganes de viure.

  

Durant la funció es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Les entrades es podran adquirir en línia a través del següent enllaç: [https://www.servientradas.com/espectaculo/ayuntamiento\_de\_sagunto/6/jaleiu.html](https://www.servientradas.com/espectaculo/ayuntamiento_de_sagunto/6/jaleiu.html)

  

![Imagen sin texto alternativo.](/media/lo1lorof/c_jaleiu.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-jaleiu-es-representa-a-la-casa-municipal-de-cultura-del-port-de-sagunt-el-proxim-divendres/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-jaleiu-es-representa-a-la-casa-municipal-de-cultura-del-port-de-sagunt-el-proxim-divendres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-jaleiu-es-representa-a-la-casa-municipal-de-cultura-del-port-de-sagunt-el-proxim-divendres/ "Linked In")
*   [](mailto:?body=https://aytosagunto.es/va/actualitat/l-obra-de-teatre-jaleiu-es-representa-a-la-casa-municipal-de-cultura-del-port-de-sagunt-el-proxim-divendres/)